KOMISIJOS REGLAMENTAS (EB) Nr. 1177/2009
2009 m. lapkričio 30 d.
iš dalies keičiantis Europos Parlamento ir Tarybos direktyvų 2004/17/EB, 2004/18/EB ir 2009/81/EB nuostatas dėl ribų, taikomų viešojo pirkimo sutarčių tvarkai
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. kovo 31 d. Europos Parlamento ir Tarybos direktyvą 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo (1), ypač į jos 69 straipsnį,
atsižvelgdama į 2004 m. kovo 31 d. Europos Parlamento ir Tarybos direktyvą 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (2), ypač į jos 78 straipsnį,
atsižvelgdama į 2009 m. liepos 13 d. Europos Parlamento ir Tarybos direktyvą 2009/81/EB dėl darbų, prekių ir paslaugų pirkimo tam tikrų sutarčių, kurias sudaro perkančiosios organizacijos ar subjektai gynybos ir saugumo srityse, sudarymo tvarkos derinimo ir iš dalies keičiančią direktyvas 2004/17/EB ir 2004/18/EB (3), ypač į jos 68 straipsnį.
pasikonsultavusi su Viešųjų sutarčių patariamuoju komitetu,
kadangi:
(1)
1994 m. gruodžio 22 d. Sprendimu 94/800/EB dėl daugiašalių derybų Urugvajaus raunde (1986-1994) priimtų susitarimų patvirtinimo Europos bendrijos vardu jos kompetencijai priklausančių klausimų atžvilgiu (4) Taryba patvirtino Susitarimą dėl viešųjų pirkimų (toliau - susitarimas). Susitarimą reikėtų taikyti visoms viešojo pirkimo sutartims, kurių vertė pasiekia arba viršija susitarime nurodytas specialiosiomis skolinimosi teisėmis išreikštas sumas (toliau - ribos).
(2)
Direktyvų 2004/17/EB ir 2004/18/EB vienas iš tikslų - sudaryti sąlygas, kad perkantieji subjektai ir perkančiosios organizacijos, taikančios minėtas direktyvas, tuo pat metu sugebėtų vykdyti ir susitarime nustatytus įpareigojimus. Todėl tomis direktyvomis nustatytos viešųjų sutarčių ribos, kurioms taip pat taikomas susitarimas, turėtų būti suderintos taip, kad jos atitiktų susitarime nustatytų ribų lygiareikšmę vertę eurais, suapvalintą iki artimiausio tūkstančio.
(3)
Siekiant nuoseklumo, taip pat reikėtų suderinti direktyvose 2004/17/EB ir 2004/18/EB nustatytas ribas, kurioms susitarimas netaikomas. Tuo pačiu metu Direktyva 2009/81/EB nustatytos ribos turėtų būti suderintos su patikslintomis ribomis, nustatytomis Direktyvos 2004/17/EB 16 straipsnyje.
(4)
Todėl direktyvas 2004/17/EB, 2004/18/EB ir 2009/81/EB reikėtų atitinkamai iš dalies pakeisti,
PRIĖMĖ ŠĮ REGLAMENTĄ:
1 straipsnis
Direktyva 2004/17/EB iš dalies keičiama taip:
1.
16 straipsnis iš dalies keičiamas taip:
a)
a punkte suma „412 000 EUR“ pakeičiama suma „387 000 EUR“;
b)
b punkte suma „5 150 000 EUR“ pakeičiama suma „4 845 000 EUR“.
2.
61 straipsnis iš dalies keičiamas taip:
a)
1 dalyje suma „412 000 EUR“ pakeičiama suma „387 000 EUR“;
b)
2 dalyje suma „412 000 EUR“ pakeičiama suma „387 000 EUR“.
2 straipsnis
Direktyva 2004/18/EB iš dalies keičiama taip:
1.
7 straipsnis iš dalies keičiamas taip:
a)
a punkte suma „133 000 EUR“ pakeičiama suma „125 000 EUR“;
b)
b punkte suma „206 000 EUR“ pakeičiama suma „193 000 EUR“;
c)
c punkte suma „5 150 000 EUR“ pakeičiama suma „4 845 000 EUR“.
2.
8 straipsnio pirma pastraipa iš dalies keičiama taip:
a)
a punkte suma „5 150 000 EUR“ pakeičiama suma „4 845 000 EUR“;
b)
b punkte suma „206 000 EUR“ pakeičiama suma „193 000 EUR“.
3.
56 straipsnyje suma „5 150 000 EUR“ pakeičiama suma „4 845 000 EUR“.
4.
63 straipsnio 1 dalies pirmoje pastraipoje suma „5 150 000 EUR“ pakeičiama suma „4 845 000 EUR“.
5.
67 straipsnio 1 dalis iš dalies keičiama taip:
a)
a punkte suma „133 000 EUR“ pakeičiama suma „125 000 EUR“;
b)
b punkte suma „206 000 EUR“ pakeičiama suma „193 000 EUR“;
c)
c punkte suma „206 000 EUR“ pakeičiama suma „193 000 EUR“.
3 straipsnis
Direktyvos 2009/81/EB 8 straipsnis iš dalies keičiamas taip:
1.
a punkte suma „412 000 EUR“ pakeičiama suma „387 000 EUR“.
2.
b punkte suma „5 150 000 EUR“ pakeičiama suma „4 845 000 EUR“.
4 straipsnis
Šis reglamentas įsigalioja 2010 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2009 m. lapkričio 30 d.